Harpalyke (Mythologie)
D'Griichesch Mythologie kennt zwou Figure mam Numm Harpalyke:
 d'Duechter vum Harpalykos, dem Kinnek vun Thrakien. Si ass vun hirem Papp am Ëmgang mat Waffen erzu ginn, soudatt si als berüümt Jeeërin gegolt huet an och u verschidde Krichzicht deelgeholl huet. Wéi hire Papp no engem Opstand vun de Geten an d'Bëscher huet misse flüchten, huet d'Harpalyke hie sou laang mat dem Wëld wat si erluecht huet erniert, bis si vun anere Jeeër gefaange geholl an ëmbruecht ginn ass.
 D'Duechter vum Klymenos, dee si zu senger Maitresse gemaach huet, obwuel en se mat engem anere Mann bestuet huet. Aus Rach huet d'Harpalyke hirem Papp e Kand wat aus hirer inzestuöser Verbindung erfier gaangen ass z'iesse virgesat (Thyestesiessen, dt. "Thyestesmahl"), wouropshin de Klymenos si ëmbruecht huet. En Deel vun der Iwwerliwwerung erzielt d'Harpalyke wier an eng Eil verwandelt ginn.

Personnagen aus der griichescher Mythologie